Holocaust (telesaila)

Holocaust 1978ko lau ataleko telebistako mini-telesail estatubatuarra izan zen. Holokaustoaren historia kontatzen du bi familia aleman fiktizioren bizipenak jaraituz: judu alemaniarren Weiss familia batetik, eta Dorf familia, kristaua, zeinetako ordezkari bat SSko kide eta gerra kriminal gupidagabe bihurtzen den.

Holocaust-ek Bigarren Mundu Gerrako hainbat gertakari nabarmendu zituen, hala nola Kristallnacht pogromoa, juduen ghettoen sorrera eta baita gas ganberen erabilpena.

Antzezle nagusiak 
 James Woods: Karl Weiss
 Meryl Streep: Inga Helms-Weiss (Streepi fama eman zion lehen rol inportantea)
 Joseph Bottoms: Rudi Weiss
 Michael Moriarty: Erik Dorf
 Ian Holm: Heinrich Himmler
 Fritz Weaver: Josef Weiss
 Rosemary Harris: Berta Palitz-Weiss
 Sam Wanamaker: Moses Weiss
 Blanche Baker: Anna Weiss
 David Warner: Reinhard Heydrich
 Tovah Feldshuh: Helena Slomova

Zabalkundea 
NBC kateak programatu zuen Holocaust 1978an, aurreko urtean bere aurkari ABCk Roots telesailarekin lortutako arrakastari aurre egiteko. Lau egunetan jarraian eman zituzten lau atalak, formatu berritzailean.

Telesailak hainbat sari irabazi zituen, nazioarteko ikusletza handia lortu ere bai, baina askok kritikatu zuten, hala nola Elie Wiesel, Holokaustotik bizirik atera zen figura historikoak.

Europan eta bereziki Alemanian oihartzun itzela lortu zuen. Hego Euskal Herrian TVE kateko Grandes Relatos sailean ikusi zen gaztelaniaz bikoiztua 1979ko ekainean. Azken atalaren ondoren, berriketaldia izan zen telebistan lau pertsonaiarekin: Luis Apostúa UCDko diputatua; Reinhard Spitzy, nazi izandakoa (idazkari izana Von Ribbentrop-en 3. Reicheko atzerri arazoetako ministeritzan), eta Eduardo Haro Tecglen eta Manuel Piedrahíta kazetariekin.

Ipar Euskal Herrian Antenne 2 kateak eman zuen Les Dossiers de l'écran izeneko programaren barruan 1979ko otsailean.

Erreferentziak 

Holokaustoari buruzko telesailak
Bigarren Mundu Gerrari buruzko telesailak
NBCko telesailak
Ameriketako Estatu Batuetako telesailak
1940ko hamarkadan girotutako telesailak
Telesail dramatikoak